Aalborgs Stifts Adresseavis, 1825-10-13
Den 12te Juli forsamlede der sig paa Reden ved Zantefem Engelske Krigskibe, nemlig: tre Fregatter, en Corvet og en Brig. To af de første vare den 10de afseilede fra Corfu. Den 13de om Morgenen styrede af dem en Fregat, en Brig og en Corvet til Havbugten ved Patra. De to andre Fregatter gik under Seil i Retningen til Archipelet. Jblandt de sidste befandt sig Fregatten Cambrian, Captain Hamilton. Den 14de forlode de tre førstnævnte Fartøier Reden ved Mesolongi, og gik til Castellet paa Morea, ved Jndløbet til Havbugten ved Lepanto. Den 16de saae man tre Engelske Fregatter (de to ovennævnte og en tredie, som siden efter var stødt til disse) at komme i Retningen fra Cerigo, og seile til Farvandene ved Melos. Den 19de kastede to af disse Fregatter Anker paa Reden ved Nauplion, hvor der allerede befandt sig tre Engelske Krigskibe (en Fregat, en Corvet og en Brig). Samme Aften indtraf ogsaa dertil et Engelsk Handelsfartøi, Paketbaaden fra London kaldet. Det havde en ny Remisse af 50000 Pd. St. ombord. Den 20de ankom Captain Hamilton med Cambrian for Nauplion. Han havde Dagen iforveien opholdt sig i Spitza. Samme Dag holdt den Helleniske Regering et overordentligt Møde, hvorved Maurokordatos, som Dagen forud var vendt tilbage fra Hydra, skal have reist sig, og aflagt en Beretning, hvori han, som man forsikkrer, skal have forestillet Grækenlands fortvivlede Stilling, Umuligheden af at gjøre Modstand, alle Stridskræfters Opløsning og den yderste Pengemangel, samt givet det Raad, at Nationen skulde uderkaste sig en Europæisk Magt, da der ingen anden Redning var. Han skal hertil have foreslaaet England, som den mægtigste Sømagt, og som den Magt, der besidder de største Pengekræfter. Den 21de om Morgenen begave Maurskordatos, Koletti, Spiridion Trikupi og Spiliotaki sig ombord paa Cambrian, og foredroge, i det Græske Folks Navn, Begjæringen for Capitain Hamilton. Hvorledes den Engelske Commodores Svar har været, kunne vi ikke, efter blotte Folkerygter, borge for. Efter deres Tilbagekomst fra den Engelske Escadre forføiede de Regerings Deputerede sig under en stor Folke=Tumult til Regerings Bygningen, og der blev strax aabnet et Register til at indskrive Stemmer til Fordeel for Andragendet til England. Lignende Underskrifter vare allerede den 20de samlede i Spitza, hvor Primaterne i samme Hensigt havde forsamlet Folket. Den 23de om Morgenen overbragte Basili Buduri Underretning om det i Nauplion Passerede til Hydra. Primaterne sammenkaldte Folket i det store Kloster. Der underrettede Konturiotis Forsamlingen om de militære Operationers sande Tilstand paa Peloponnes. Han erklærede alle hidtil udbredte Seiers Rygter for Opfindelser, for at skuffFolket; han forsikrede, at Kolokothrons Krigsfolk ganske vare adspredte, og at Jbrahim Pascha fra sin Stilling i Tripolitza kunde bevæge sig i alle Retninger. "Maina rører sig ikke, sagde han, "Moreorerne ere modløse o. s.v." Han endte med det Andragende, at Hydrioterne vil de følge Spezza's Exempel, og slutte sig til de i Nauplion antagne Forholdsregler. Dette Andragende foranledigede en stor Bevægelse i Forsamlingen. Flere Stemmer lode sig forstaae med: at man meget vel vidste, at man allerede længe havde havt den Plan, at sælge Grækenland til England. - De Beretninger, hvoraf vi tage Angivelser, gaae ikke saavidt, at vi kunne meddele noget om, hvad Beslutning der blev fattet. (St. T.)